OpenLLM-France/wikimedia huggingface dataset:
# Maria de Montferrat

Maria de Montferrat (1192 - 1212), que fou reina de Jerusalem (1205 - 1212) amb el nom de Maria I, fou la filla de Conrad I de Montferrat i d'Isabel I de Jerusalem. El seu pare fou mort el 28 d'abril del 1192 a Tir pels Hashshashin. La mare es tornà a casar amb Enric II de Xampanya el 5 de maig, quan ja estava en avançat estat de gestació. Maria va néixer, doncs, pòstumament.
A la mort de la seva mare el 1205, Maria esdevingué reina de Jerusalem. El germanastre de la seva mare Joan d'Ibelin, senyor de Beirut, actuà de regent de Maria.
El 1206 es va pactar el seu matrimoni amb Pere I d'Aragó, si aquest realitzava una expedició a Terra Santa abans del dia de Tots Sants del 1207 i obtenia la dissolució del seu matrimoni amb Maria de Montpeller. El Papa Innocenci III no s'hi avingué i el matrimoni no es dugué a terme.
El 14 de setembre del 1210, Maria es va casar amb Joan de Brienne (v. 1150-1237) a Acre en un matrimoni convingut. La seva filla Violant de Jerusalem (també coneguda com a Isabel) va néixer el 1212, però Maria morí de seguida, probablement a causa de febre puerperal. Joan restà com a regent de la seva filla Violant, ara Reina de Jerusalem.
La línia successòria de Maria s'estroncà el 1268, quan el seu darrer descendent Conradí de Sicília fou executat al sud d'Itàlia. Després d'això, els descendents de la seva germanastra (Alícia de Champagne) esdevingueren hereus del llegat de la Reina Isabel de Jerusalem.

## Avantpassats

Els avantpassats de Maria durant tres generacions :
| Maria de Montferrat | Pare: Conrad I de Montferrat | Avi patern: Guillem V de Montferrat | Besavi patern: Renyer de Montferrat |
| Maria de Montferrat | Pare: Conrad I de Montferrat | Avi patern: Guillem V de Montferrat | Besàvia paterna: Gisela de Burgundy |
| Maria de Montferrat | Pare: Conrad I de Montferrat | Àvia paterna: Judit de Babenberg | Besavi patern: Leopold III de Babenberg |
| Maria de Montferrat | Pare: Conrad I de Montferrat | Àvia paterna: Judit de Babenberg | Besàvia paterna: Agnès de Germània |
| Maria de Montferrat | Mare: Isabel I de Jerusalem | Avi matern: Amalric I de Jerusalem | Besavi matern: Fulk de Jerusalem |
| Maria de Montferrat | Mare: Isabel I de Jerusalem | Avi matern: Amalric I de Jerusalem | Besàvia materna: Melisenda de Jerusalem |
| Maria de Montferrat | Mare: Isabel I de Jerusalem | Àvia materna: Maria Comnena | Besavi matern: Joan Comnè |
| Maria de Montferrat | Mare: Isabel I de Jerusalem | Àvia materna: Maria Comnena | Besàvia materna: Maria Taronita |
| Precedit per: Isabel | Reina de Jerusalem 1205-1212 (amb Joan de Brienne, 1210-1212) | Succeït per: Violant |
# Bernat Vidal (segle XVII)

Bernat Vidal (Mallorca, segle XVII), lul·lista.
Catedràtic de filosofia a la Ciutat de Mallorca. Va escriure Disputationes in novam et compendiosam logicam Raymundi Lulli (1656), manuscrit que es troba a la Biblioteca Pública de Mallorca.

## Referències

* ↑ TRIAS MERCANT, Sebastià. Diccionari d'escriptors lul·listes. Palma: Edicions UIB, 2008.- ("Blanquerna"; 6)
# Engabiada

Engabiada (originalment en anglès, Caged) és una pel·lícula dels Estats Units dirigida per John Cromwell, estrenada el 1950. S'ha subtitulat al català.

## Argument

Una dona casada de 19 anys (Eleanor Parker) anomenada Marie Allen és enviada a presó, després d'una temptativa de robatori a mà armada realitzada amb el seu jove marit, Tom (que és mort). A la presó, descobreix que està embarassada de dos mesos. Malgrat la crueltat de la carcellera Evelyn Harper (Hope Emerson), dona a llum un bebè en bona salut i vol concedir-ne "temporalment" la custòdia a la seva mare. L'objectiu és de tornar a fer-se càrrec del bebè al seu alliberament.
Tanmateix, la seva mare informe Marie que el seu despietat sogre ha decidit que, en cap cas, no acceptarà el nen a la seva casa, i utilitza les excuses que és «massa vella» i «no té un sou al seu nom» com raons per a no deixar-lo i ajudar Marie. La presó l'obliga a donar definitivament el nen en adopció. Maria no tornarà a veure mai el seu bebè. Després del seu contacte amb criminals endurits i oficials de presons sàdics, al final de la pel·lícula, surt de la presó una dona endurida, amb deutes amb els criminals que han contribuït a la seva sortida de la presó.

## Repartiment

* Eleanor Parker: Marie Allen
* Agnes Moorehead: Ruth Benton
* Ellen Corby: Emma Barber
* Hope Emerson: Evelyn Harper
* Betty Garde: Kitty Stark
* Jan Sterling: Smoochie
* Lee Patrick: Elvira Powell
* Olive Deering: June
* Jane Darwell: Isolation Matron
* Gertrude Michael: Georgia Harrison
* Sheila MacRae: Helen
* Edith Evanson: Miss Barker
* Queenie Smith (no surt als crèdits): Mrs. Warren
* Charles Meredith

## Premis i nominacions
### Premis

* 1950: Millor actriu per Eleanor Parker

### Nominacions

* 1951: Oscar a la millor actriu per Eleanor Parker
* 1951: Oscar a la millor actriu secundària per Hope Emerson
* 1951: Oscar al millor guió adaptat per Virginia Kellogg i Bernard C. Schoenfeld
* 1950: Lleó d'Or per John Cromwell

## Referències

* ↑ Engabiada a la Base de dades de cinema en català
* ↑ «Caged». The New York Times.
# Stanley Clinton Davis

Stanley Clinton Davis (Hackney Downs, Gran Londres, 6 de desembre de 1928) és un advocat i polític laborista anglès que fou membre de la Comissió Delors.

## Biografia

Va néixer el 1928 a la població de Hackney Downs, situada al municipi de Hackney, que forma part del Gran Londres. Va estudiar dret a la Universitat de Londres.
L'any 1990 fou nomenat per part de la reina Elisabet II del Regne Unit baró Clinton-Davis.

## Activitat política

Membre del Partit Laborista, fou escollit membre del Parlament Britànic en les eleccions generals de 1970, escó que va mantenir fins al 1983. En els governs laboristes de 1974-1979 encapçalats per Harold Wilson i James Callaghan fou nomenat Secretari d'Estat de Comerç.
L'any 1985 en la formació de la Comissió Delors I fou nomenat Comissari Europeu responsable de les carteres de Medi Ambient, Assumptes dels Consumidors i Transport. En finalitzar el mandat d'aquesta Comissió l'any 1989 abandonà la política europea.
Després del seu nomenament nobiliari fou escollit membre de la Cambra dels Lords.
# Bernat Valls i Fuster

Bernat Valls i Fuster (Barcelona, 9 de març del 1964) és un tècnic de l'administració i polític català. És graduat social i postgraduat en direcció del desenvolupament econòmic local i en direcció i gestió de fires. Té estudis en màrqueting i administració d'empreses. Militant d'Esquerra Republicana des del 1991 ha estat regidor a l'Ajuntament de la seva ciutat -on va assumir la regidora de promoció econòmica (1999-2004), cap de Relacions Institucionals del Departament de Comerç, Consum i Turisme de la Generalitat de Catalunya (2004-2006), director de l'Agència de Promoció del Comerç del COPCA (2006-2007), cap de l'Oficina de Mercats i Fires Locals de la Diputació de Barcelona (2007-2013) i diputat al Parlament de Catalunya durant el 2010 en substitució de Xavier Vendrell. Des de 2016, és director general d'Acció Cívica i Comunitària del Departament de Treball, Afers Socials i Famílies de la Generalitat de Calalunya. És funcionari de la Diputació de Barcelona.

## Referències

* 1 2 «El republicà Bernat Valls substituirà Xavier Vendrell al Parlament». Corporació Catalana de Mitjans Audiovisuals. [Consulta: 31 març 2015].
* ↑ «Jornada formativa». Unió de Pagesos. Arxivat de l'original el 2015-04-02. [Consulta: 31 març 2015].

## Enllaços externs

* Bernat Valls Arxivat 2016-03-03 a Wayback Machine. a esquerra.cat
# Waupaca

Waupaca és una població dels Estats Units a l'estat de Wisconsin. Segons el cens del 2000 tenia 5.676 habitants.

## Demografia

Segons el cens del 2000, Waupaca tenia 5.676 habitants, 2.364 habitatges, i 1.302 famílies. La densitat de població era de 365,9 habitants per km².
Dels 2.364 habitatges en un 29,5% hi vivien nens de menys de 18 anys, en un 40,5% hi vivien parelles casades, en un 10,6% dones solteres, i en un 44,9% no eren unitats familiars. En el 38,1% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 3,01.
Per edats la població es repartia de la següent manera: un 25,4% tenia menys de 18 anys, un 9,5% entre 18 i 24, un 27% entre 25 i 44, un 17,9% de 45 a 60 i un 20,2% 65 anys o més.
L'edat mediana era de 36 anys. Per cada 100 dones de 18 o més anys hi havia 84,9 homes.
La renda mediana per habitatge era de 31.095 $ i la renda mediana per família de 45.128 $. Els homes tenien una renda mediana de 32.488 $ mentre que les dones 21.651 $. La renda per capita de la població era de 18.890 $. Aproximadament el 7,1% de les famílies i el 10,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waupaca» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Waupaca». American Fact Finder. Oficina del Cens dels Estats Units, 12-01-2010.
# Ogulin

Ogulin és una ciutat de Croàcia, al comtat de Karlovac. Es troba a 105 km de Zagreb.

## Pobles

* Donje Dubrave.

## Referències

* ↑ «Ogulin - es-ES». Arxivat de l'original el 2021-10-03. [Consulta: 3 octubre 2021].
* ↑ «Ogulin | Proleksis enciklopedija». [Consulta: 3 octubre 2021].
* ↑ «Condado de Karlovac - Ver Croacia». [Consulta: 3 octubre 2021].
# Elizalde T-80

El motor Elizalde T-80, era el motor, junt amb el T-40, dels primers motors d'aviació, que es van projectar i provar en aquesta casa. Amb ells es va començar la important història aeronàutica de l'empresa Elizalde.

## Història

En l'any 1917 i a requeriments de l'Aviació Militar (una de les branques en què estava muntada l'exèrcit de l'aire d'Espanya), Salvador Elizalde Biada, va dissenyar i provar aquest motor, amb la nova arquitectura de cilindres en V, pot ser influenciat per altres motors de l'època.
Resumint es tractava d'un motor amb 8 cilindres en V refrigerat per aigua, i que donava els 150 CV aquest motor es va provar amb èxit, sobre un avió Farman MF.11, encara que en aquell temps, corrien avions Farman a Espanya, en les forces aèries i construïts per Talleres Hereter S.A.
En acabar la Primera Guerra Mundial el govern va decidir comprar material en desús que resultava molt barat, malbaratant els esforços realitzats per l'empresa i caient aquest motor en l'oblit.

## Vegeu també

* Arquitectura dels motors de pistó
* Llista de motors d'aviació fabricats a Espanya

## Referències

* ↑ Miguel Vidal, Ricard. El Motor de Aviación de la A a la Z. Barcelona: L'Aeroteca, 2008, p. 22. ISBN 84-612-7902-6.
* ↑ Fundación Elizalde – Motores Aviación (castellà)

## Bibliografia

* Miguel Vidal, Ricard. El Motor de Aviación de la A a la Z. Barcelona: L'Aeroteca, 2008. ISBN 84-612-7902-6.
# Aigremont (Alt Marne)

Aigremont és un municipi francès situat al departament de l'Alt Marne i a la regió del Gran Est. L'any 2007 tenia 22 habitants.

## Demografia
### Població

El 2007 la població de fet d'Aigremont era de 22 persones. Hi havia 8 famílies de les quals 4 eren unipersonals (4 homes vivint sols) i 4 parelles sense fills.
La població ha evolucionat segons el següent gràfic:
Habitants censats

### Habitatges

El 2007 hi havia 15 habitatges, 11 eren l'habitatge principal de la família, 3 eren segones residències i 1 estava desocupat. Tots els 15 habitatges eren cases. Tots els 11 habitatges principals que hi havia estaven ocupats pels seus propietaris; 1 tenia dues cambres, 3 en tenien tres, 6 en tenien quatre i 2 en tenien cinc o més. 8 habitatges disposaven pel capbaix d'una plaça de pàrquing. A 5 habitatges hi havia un automòbil i a 5 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Aigremont el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 10 persones, 6 eren actives i 4 eren inactives. De les 6 persones actives 5 estaven ocupades (3 homes i 2 dones) i 1 aturada (1 home). De les 4 persones inactives 3 estaven jubilades i 1 estava classificada com a «altres inactius».

### Activitats econòmiques

L'any 2000 a Aigremont hi havia 4 explotacions agrícoles que ocupaven un total de 336 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques d'Aigremont a l'INSEE.
* Évolution et structure de la population Fitxa amb el detall de dades d'Aigremont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Nirmal

* Aquest article tracta sobre sobre la municipalitat a l'estat d'Andhra Pradesh. Si cerqueu la població sagrada a Maharashtra, vegeu «Nirmal (Maharashtra)».
Nirmal és una ciutat i municipalitat del districte d'Adilabad a Andhra Pradesh, capital del mandal del seu mateix nom. Està rodejada de vuit llacs. Consta al cens del 2001 amb una població de 75.017 (estimada el 2009 uns 110.000 habitants). Nirmal fou part del principat d'Hyderabad i governada per un raja feudatari. El 1752 el raja va atacar al nizam Salabat Jang, que marxava d'Aurangabad (Maharashtra) a Golconda acompanyat del general francès Bussy i en la batalla el raja fou mort i les seves forces dispersades. Al segle xix era capital d'una taluka al districte d'Adilabad. Aquesta taluka el 1901 tenia 1.419 km² i una població de 45.551 habitants. La ciutat estava fortificada i el 1901 tenia 7.751 habitants. Hi ha les restes de l'antic palau dels rages, i les fortificacions construïdes principalment pels francesos al servei del nizam, encara ben conservades.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Nirmal
# Bjornson (cràter)

Bjornson és un cràter d'impacte en el planeta Mercuri de 75,93 km de diàmetre. Porta el nom del poeta norueg Bjørnstjerne Bjørnson (1832-1910), i el seu nom va ser aprovat per la Unió Astronòmica Internacional el 1985.

## Referències

* ↑ «Bjornson». Gazetteer of Planetary Nomenclature. United States Geological Survey, 07-03-2011. [Consulta: 21 maig 2017].

## Vegeu també

* Llista de cràters de Mercuri
# Waurika

Waurika és l'única ciutat i seu del Comtat de Jefferson, a l'estat d'Oklahoma, als Estats Units d'Amèrica.

## Demografia

Segons el cens dels Estats Units del 2000 Waurika tenia 1.988 habitants, 741 habitatges, i 500 famílies. La densitat de població era de 64,9 habitants per km².
Dels 741 habitatges en un 28,5% hi vivien nens de menys de 18 anys, en un 54,1% hi vivien parelles casades, en un 9,9% dones solteres, i en un 32,4% no eren unitats familiars. En el 30,5% dels habitatges hi vivien persones soles el 17,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,89.
Per edats la població es repartia de la següent manera: un 22,3% tenia menys de 18 anys, un 7,5% entre 18 i 24, un 29,1% entre 25 i 44, un 20,6% de 45 a 60 i un 20,5% 65 anys o més.
L'edat mediana era de 39 anys. Per cada 100 dones de 18 o més anys hi havia 107,9 homes.
La renda mediana per habitatge era de 23.800 $ i la renda mediana per família de 31.594 $. Els homes tenien una renda mediana de 24.844 $ mentre que les dones 16.286 $. La renda per capita de la població era de 13.496 $. Entorn del 6,4% de les famílies i el 12,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waurika». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Waurika». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Elizate

Elizate (en castellà anteiglesia) és una paraula basca per a designar un poble o districte municipal que té el seu origen en les comunitats que s'organitzaven al voltant d'una església i tenien com a òrgan de govern l'assemblea de tots els veïns, que se celebrava en concejo abierto en el pòrtic o atri de l'església parroquial. D'aquest costum procedeix el nom d'aquest terme. El concepte és en certa manera similar al de la parròquia gallega. L'origen d'aquesta organització que té relleu sociopolític, es basa en els següents elements: Existència d'una església parroquial i institucionalització pública de les reunions celebrades.
A Biscaia aquesta institució bàsica es consolida en crear-se les Juntes Generals, que són les reunions dels representants dels diferents elizates d'un territori donat. Aquesta institució gaudia d'una molt àmplia autonomia respecte als òrgans de govern del Senyoriu de Biscaia. Els furs de 1452 i 1526 no inclouen més que una molt reduïda normativa pel que fa a les autoritats dels elizates.

## Organització

Els elizates biscaïns formaven part de l'anomenada lur laua (terra plana). Es regien i regeixen pel dret foral, en contraposició dels furs de les viles i ciutats. La responsabilitat del govern corresponia a l'assemblea de veïns, la qual era presidida per un fidel síndic i procurador general, que adoptava com a representació de l'autoritat la makila o llança de l'elizate. El fidel exercia el càrrec per un període determinat, normalment un any, i representava a l'elizate en les juntes de la merindad corresponent.
Els elizates estaven dividits en confraries que corresponien als seus barris. Actualment es manté aquesta institució en molt pocs llocs. Un exemple de pervivència n'és l'elizate d'Iurreta.

## Vegeu també

* Cellera
# Sodoma i Gomorra (pel·lícula)

Sodoma i Gomorra (títol original en italià: Sodoma e Gomorra) és una pel·lícula pèplum franco-italiana dirigida per Robert Aldrich, estrenada el 1962. Va ser codirigida per Sergio Leone. Ha estat doblada al català.

## Argument

Els hebreus han travessat el desert sota la conducta de Loth. S'instal·len sobre les ribes del Jordà, als peus de Sodoma. Els habitants de les dues ciutats de Sodoma i Gomorra són governats per la reina Berath. Per espiar Loth, la reina va a retre visita als hebreus i envia al seu cap la seva esclava favorita, Ildith...

## Repartiment

* Stewart Granger: Loth
* Pier Angeli: Ildith
* Stanley Baker: Astaroth
* Anouk Aimée: la reina Berah
* Rossana Podestà: Shuah
* Claudia Mori: Maleb
* Rik Battaglia: Melchior
* Giacomo Rossi Stuart: Ismael
* Scilla Gabel: Tamar
* Fédor Chaliapine fils: Alabias
* Daniele Vargas: Cap dels Elamites
* Enzo Fiermonte: Eber
* Giovanna Galletti: Malik
* Aldo Silvani: Nacor
* Anthony Steffen: el capità
* Gabriele Tinti: El tinent
* Mitsuko Takara: Orpha
* Massimo Pietrobon: Isaac
* Mimmo Palmara: Arno
* Francesco Tensi: 1r vell
* Liana del Balzo : Ruth dona hebreu
* Primo Moroni: 2n vell
* Nazzareno Natale: soldat
* Pietro Ceccarelli: oficial de Sodoma
* Salvatore Furnari: el nan

## Referències

* ↑ esadir.cat. Sodoma i Gomorra. esadir.cat.
* ↑ «Sodoma e Gomorra». The New York Times.

## Enllaços externs

* Sodoma i Gomora a Goita què fan, ara!
# Nirah

Nirah era un Déu-serp de la mitologia sumèria. Era considerat el delegat i el missatger de la deïtat Ixtaran a la terra i objecte de culte especialment a la ciutat de Der. Se'l representava en forma de serp, i apareix en alguns objectes recuperats a les excavacions.
El seu nom significa «petita serp» en sumeri. També se l'anomenava «senyor de l'inframón», encara que aquest epítet també s'aplicava a molts altres déus, per exemple a Ninazu, a Ningishzida, a Nergal i la deïtat primordial Enmesharra.
Totes les representacions que es coneixen de Nirah el mostren en forma de serp. Les representacions d'una serp que es troben als kudurru sembla que es refereixen a ell, encara que altres divinitats també adoptaven aquesta forma, com ara Ixtaran, que era també el seu pare, segons algunes inscripcions.
En la narració sumèria que parla del viatge d'Enki a Nippur, Nirah pren la forma de màstil principal de la nau que el porta. No hi ha fonts que indiquin si estava casat o si va tenir fills.

## Referències

* ↑ Gabbay, Uri (ed.). Individuals and Institutions in the Ancient Near East. Boston: De Gruyter, 2021, p. 171-172. ISBN 9781501520525.
# Benny De Schrooder

Benny De Schrooder (Knokke-Heist, 23 de juliol de 1980) és un ciclista belga, professional des del 2004 al 2010.

## Palmarès

* 2002
** Vencedor d'una etapa a la Volta a la província de Namur
* 2004
** 1r al Gran Premi de Lillers-Souvenir Bruno Comini

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Blocs del carrer de Santa Marta

Blocs del carrer de Santa Marta és un edifici de Lleida protegit com a bé cultural d'interès local.

## Descripció

Remodelació urbana de blocs entre mitgeres amb porxos interiors a la trama del nucli antic.
Cal destacar els arcs de mig punt dels porxos i el disseny general del conjunt amb elements estilístics clàssics i tractaments monumentalistes a la Rambla de Ferran.
Murs de càrrega i pilars, coberta mixta a la catalana. Pedra i aplacats de pedra.

## Història

Tipus d'operació urbana de sanejament al període de l'autarquia.
L'abril del 1952 el pla general plantejà la perllongació dels porxos que s'havien fet a la plaça de la Sal.

## Referències

* 1 2 3 4 5 «Blocs del carrer de Santa Marta». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 gener 2017].
# Krtovce

Krtovce és un poble i municipi d'Eslovàquia que es troba a la regió de Nitra, al sud-oest del país. L'any 2011 tenia 303 habitants.
La primera menció escrita de la vila es remunta al 1237.

## Referències

* ↑ «Archived copy». Arxivat de l'original el Octubre 12, 2013. [Consulta: agost 9, 2012].
* ↑ «Krtovce - Okres Topoľčany - E-OBCE.sk».
# Eleccions parlamentàries finlandeses de 2015

Les eleccions parlamentàries de Finlàndia de 2015 van tenir lloc el dia 19 d'abril de 2015 a Finlàndia. Els resultats van servir per a elegir als 200 diputats del Parlament finlandès mitjançant el sistema d'Hondt.
En aquests comicis va resultar guanyador el Partit del Centre, que va obtenir un 21,1% dels vots. La seva victòria marca el retorn del partit en poder després de quatre anys de govern per part del Partit de la Coalició Nacional. Juha Sipilä va ser elegit primer ministre de Finlàndia després d'una sèrie de negociacions amb altres partits.

## Referències

* ↑ «Finnish Parliamentary Elections 2015». vaalit.fi. Arxivat de l'original el 18 April 2015. [Consulta: 18 abril 2015].
* ↑ Sipilä opts for right-leaning government, YLE News 7 May 2015, accessed 7 May 2015.